
partea administraţiilor locale, care invocă lipsa fondurilor 
băneşti şi a altor mijloace materiale necesare în astfel de 
situații. Nici “de la centru” nu se profilează mari nădejdi; 
bugetului deficitar al Statului (care, la noi. nu-i bun decât 
să-şi îngraşe funcţionarii) i se adaugă lipsa de pricepere şi 
iniţiativă a actualilor guvernanțţi, pe care orice eveniment “îi ia 
prin surprindere”. Se aude că, până la urmă, oameni care şi-au 
pierdut gospodării întregi vor primi de la Stat, pe lângă biscuiţii 
ŞI... ciorapii de astăzi, câte 80.000 de lei de familie! Dacă li se 
arunca praf în ochi, era totuna! 

Într-o seară, pe nu mai ştiu care post de televiziune. am 
văzut un biet țăran deznădăjduit, lovindu-şi fruntea cu palma şi 
exclamând dinaintea dezastrului: “De ce ne bate Dumnezeu?”. 
Țăranul acela anonim a pus, poate, biruit de neputinţă în fața 
tragediei, întrebarea esenţială. Vor fi alţii înţelepţi să-i dea un 
răspuns? 

Căci ce să crezi despre aceste lucruri? Unii vorbesc de 
"nenoroc” sau “ghinion”, alţii despre “capriciile naturii”. Celor 
ce mai au însă o urmă de credinţă nu se poate să nu le fi încolțit 
gândul că, de fapt, nimic nu se petrece pe lumea aceasta fără 
îngăduința lui Dumnezeu. Natura însăşi se supune voinţei 
Creatorului ei, ca-n istoria plină de tâlc a Potopului biblic. Noi 
ne-am obişnuit însă să dăm lucrurilor numai “explicaţii naturale” 
(crezându-ne, astfel, chiar deştepţi nevoie mare!), tocmai pentru 
că ne-am îndepărtat de Dumnezeu şi am ajuns să-L scoatem mai 
de tot din socotelile noastre. Dar când “absurdul” acestei naturi 
“dezdumnezeite” ajunge să ne aducă la ananghie, atunci parcă 
presimţim că s-ar putea să fie vorba şi despre altceva... 

Dacă Dumnezeu există, atunci toate câte se petrec în 
lume, chiar dacă nouă ni se par “absurde”, trebuie să aibă 
fiecare un sens, un rost. Poate că Dumnezeu “ne bate” tocmai 
pentru că ne-am îndepărtat prea mult de EI, pentru că L-am 
înlocuit cu “Natura” ştiinţifică, pentru că viaţa noastră s-a 
păcătoşit peste măsură, pentru că am devenit atât de răi încâtam 
în-râit şi tot ce ne înconjoară. 

Dacă Dumnezeu există, atunci El nu poate fi decât drept, 
căci altminteri n-ar mai fi Dumnezeu. lar dacă EI - Dreptatea 


s însăşi - îngăduie nenorocirilor să se abată asupra noastră, 

DE OTE » i atunci înseamnă; într-un fel, că ni le-am atras singuri şi că 

le-am meritat, aşa cum şi le-au atras şi le-au meritat oamenii 

re | LL stricați de pe vremea Potopului sau cei din Sodoma şi Gomora. 

>) (|) I, ÎS, ZE O Dacă Dumnezeu există, atunci lumea, cu toate 

S fenomenele ei, trebuie să fie plină de “semnele” dumnezeirii. 

Fi-vom noi înţelepţi să observăm şi să înțelegem aceste “semne”, 

Sfârşitul anului 1995 şi începutul anului 1996 au adus prin care Dumnezeu ne “avertizează”, ne “ceartă” sau ne 

multor români, în locul tradiţionalelor bucurii sărbătoreşti, “pedepseşte”, ca un Părinte, din dorinţa de a ne îndrepta? Sau 

numai nenorocire şi lacrimi. Apele şi-au ieşit din matcă (mai ne vom drăcui “soarta” (cum ne-am cam luat obiceiul!) şi vom 

întâi în Ardeal şi-n Moldova, apoi şi în Câmpia Dunării), cam continua să rămânem “orbi”, dregându-ne rănile din afară, dar 

70 % din teritoriul ţării fiind invadat de puhoaie. Cele mai  adâncindu-ne pe mai departe în nesimţirea şi-n fărădelegile 
afectate au fost gospodăriile ţărăneşti: unele doar avariate, noastre? | 

altele şterse, pur şi simplu, de pe faţa pământului. După marea S-ar cădea, după asemenea grele încercări, să căutăm a 

mascaradă a grâului, ce i-a afectat serios pe lucrătorii ne îndrepta nu numai gospodăriile răvăşite de Viitură, dar Şi 

pământului în vara şi toamna anului trecut, iată venind acum, sufletele răvăşite de păcat. Fericiţi cei ce vor şti să înveţe din 

necruțătoare, răzvrătirea apelor, de parcă ar fi trebuit să se “lecţia” suferinţei, asemenea credinciosului lov! Căci aici e 

împlinească încă o dată vorba din bătrâni că “omului sărac nici  tâlcul. “Cine are urechi de auzit, să audă! ş 
boii nu-i trag”... RAZVAN CODRESCU 
Din nou, ţăranii nu pot afla vreun sprijin serios din 

















Pag. 2 Nr. 15 ianuarie '96 









Dacă am da crezare propagandei 
face la noi în legătură cu 
randamentul exploataţiilor agricole, ar 
insemna ca satul românesc să se întoarcă 
degrabă la CAP-uri! Cine urmăreşte la 
televizor emisiunile duminicale “Viaţa 
Satului” poate cu uşurinţă să constute 
cum, în permunenţă, se insistă pe faptul 
că "bune rezultate”, “randamentele 
Superioare se obțin numai în cazul 
unităților economice mari, care dispun 
de mari suprafeţe agricole sau cresc 
multe animale 

Că lucrurile stau cu totul altfel se 
poale vedea foarte bine chiar şi de către 
nespecialişti în ale agriculturii. Vreme 
de aproape 10 de ani, cea mai mare 
parte a agriculturii româneşti a fost 
“agricultură pe mari suprafeţe ”, - iar 
rezultatele sunt cele cunoscute. Satele 
au fost amenințate cu dispariţia, iar 
locuitorii lor cu dezrădăcinarea, pe când 
aproape întreaga populaţie a țării se 
transforma într-o mulțime de nevoiaşi, 
mereu preocupaţi să aibă “de-ale gurii”. 

In țările din Apusul Europei - şi 
am să numesc doar trei dintre ele, prin 
care am călătorit: Germania, Franța şi 
Austria - am văzul tocmai preocuparea 
pentru mica gospodărie [ărănească şi 
pentru valorificarea micilor suprafețe 

munte. Fără îndoială că există 












agricole, mai ales în zonele de deal şi de - 


proprietăţi şi exploataţii agricole mari în 
zonele de câmpie, dar nu despre acestea 
este vorba în cazul de faţă. Pretutindeni în 
țările amintite, în zonele colinare şi de 
munte, pămantul este folosit cu chibzuinţă, 
mai ales pentru creşterea animalelor 
Pretutindeni se pot vedea mici suprafeţe 
de imaş, înconjurute de garduri vii sau de 
sârmă, pe care pasc pâlcuri de vite ale 
căror număr depăşeşte rareori cifra de 
20, dar care arată ca în ilustrațiile din 
reclamele comerciale. Și încă ceva; pe 
nicăieri pe unde am trecut nu am întâlnit 
nici 0 porțiune de drum de lară 
nemodernizată, şi nici nu am văzul căruțe 
şi pluguri trase de boi sau cai. În Germania 
am. văzul chiar căi de acces pe câmp, 
asfaltate! 

Fără îndoială că pentru a putea 
avea 0 agricultură modernă, de mare 
randament, sunt necesare mai multe 
condiţii. Din capul locului, esenţială este 
proprietatea asupra pământului, or la 
noi incă se mai amână aplicarea Legii 18 
Apoi, interesul statului pentru 
prosperitatea agriculturii şi bunăstarea 
făranului trebuie să fie real şi manifestat 
în măsuri concrete de sprijin financiar şi 
tehnic pentru valorificarea tuturor 
suprafețelor agricole. Acest lucru 
înseamnă posibilitatea (aşa ar trebui să 
fie!) obținerii de împrumuturi avantajoase 
ŞI a procurării lesnicioase a maşinilor şi 

CE-I MAI LIPSESTE 
| SATULUI ROMÂNESC... 


uneltelor agricole, in acelaşi limp Cu 
valorificarea promptă şi avantajoasă a 
produselor gospodăriei ţărăneşti. Și, nu 
în ultimul rând, la sate mai este nevoie de cel 
puţin două lucruri: drumuri de acces, dacă 
nu asfaltate, măcar bine întreținute prin 
pietruire, şi grabnica electrificare a tuturor 
așezărilor umune din ţară! 

Din nefericire, starea lucrurilor 
la noi este, aşa cum se vede în fiecare 
clipă şi la tot pasul, agravată la acest 
sfârşit şi inceput de an şi de mânia 
dumnezeiască. Poate că ne pedepseşte 
Bunul Dumnezeu pentru că baljocorim 
şi lăsăm să fie batjocorite darurile sale 
Pentru că ce aliceva decăt bătaie de joc 
este faptul că în țara asta lipseşte laptele 
mai peste tol, iar acolo unde se află nu 
poată fi valorificat altfel decăt pentru 
hrana porcilor, fără a ajunge la cei în 
nevoie. Dar în acelaşi timp, peste tot în 
(ară, se negustoresc băuturi precum 
“Coca Cola” şi ''Pepsi Cola" lapreţuri 
de 4-5 ori mai mari decât laptele?! Nu 
stau mai bine lucrurile nic în privinţa 
lânii, nici a cerealelor. Praful se alege şi 
de puţinul pe care-l avem! 

Dar, în aşteptarea vremurilor mai 
bune şi a îndreptării lucrurilor, e bine 
de ştiut că nimic nu se schimbă fără 
trudă omenească şi fără ajutorul lui 
Dumnezeu. = 


Nicolae POP 








Drama copiilor nostri 


Copiii 
noștri sunt cei mai 
frumoşi copii din 
lume, dar sunt 
destui copii la noi 
şi cu urâte 
caractere, 

Copiii 
noştrisuntceimai 
inteligenţi copii 
din lume; dar nu 
lipsesc nici cei 
analfabeți și fără 
instruire. 

Copiii 
noștri sunt cei mai 
evlavioși copii din 
lume; dar avem 
desigur, și mulţi 
înstrăinaţi de 
Dumnezeu. 

Copiii noștri sunt cei mai cuminţi, voioși și drăgălaşi copii din 
lume; dar numeroși sunt și cei needucaţi, fără credinţă şi bun simţ. 

Copiii noștri sunt foarte mult iubiţi în astă țară; dar și nedoriți 
sunt; dovadă - milioanele de crime prin avort, 

Copiii noştri (s-a zis că) sunt al ţării “viitor de aur”; dar 
prezentul masacru al avorturilor nu-i oare cel mai monstruos genocid 
național? 

Copiii noştri (se spune că) sunt sub apărarea garantată a Legii; 
dar atunci, de ce nu i se recunoaște nenăscutului elementarul drept la 
viaţă? 

Copiii noștri pot fi văzuţi pozând cu lideri, senatori şi prezidenţi; 
dar nu tot ei au liberalizat avortul și au lăsat fără protecția cuvenită 









familia, şcoala şi profesia? 

Copiii noştri sunt mult râvniţi de sterpe şi degenerate neamuri; 
dar cum mai poate fi calificată infama contrabandă şi exportul sacrileg 
de copii români? 

Copiii noștri s-ar cuveni să fie toţi cei mai inocenți copii din 
lume; dar mass-media întreagă. (scrisă, ilustrată şi audio-vizuală) 
întinează mintea lor cu atâtea scârnăvii. 

Copiii noştri (în lume) deţin întâietatea în contaminarea cu 
fioroasa maladie SIDA. Dar, deşi e explicabil, cum totuşi e posibil? Ce 
răspundeţi voi, medici? Dar voi, mame şi voi, taţi? 

Copiii noştri ar vrea s-asculte în şcoală sublime lecţii de religie, 
dar diabolic se opun; păgâni părinţi, parlamentari atei şi profesori 
comunişti din şcoli... 

Copiii noștri vor să-şi păstreze identitatea credinţei ortodoxe: 
dar se trezesc, pe cap, (sărmanii!) cu tot felul de tâlhari (sectari, 
evangheliști ori superstaruri popp sau rock). 

Copiii noştri cer hăinuțe, pâine, cărţi şi iconiţe; dar regimul 
investeşte în chefuri, în afaceri, în plimbări şi-n concursuri. 

Copiii noştri sunt comoara şi bucuria mamelor acestei țări; dar 
ce puţine, din păcate, sunt adevărate mame! 

Copiii noștri sunt şi eroi-martiri; dar mulți stricaţi le-ntinează 
idealul jertfei lor! O, ce mulți copii de-ai noştri se chinuie în suferinţă! 
Ce dureros c-avem o sumedenie de copii în orfelinate şi-n spitale de 
handicapaţi, în şcoli de reeducare şi-n penitenciare, ori bolnavi de SIDA 
Şi leucemie, ori în abandonul străzii în delincvenţă, ori în derivă şi care 
se droghează! 

Copiii noştri au nevoie de credincioşi conducători de țară, de 
părinți adevăraţi, de duhovnici iscusiți, de doctori conştiincioşi şi de 
dascăli devotați; dar astăzi, regretabil, în criză sunt şi şcoala, şi lamilia, 
și maternitatea, asistența medicală şi cea socială, ca şi instituția 
guvernamentală... 

În numele lui Dumnezeu, voi, guvernanți, părinţi, educatori şi 
cadre medicale, încetați a mai lansa lozinci şi-a mai ucide, fizic şi moral, 
copiii acestui NEAM)... 


Ignatie MONAHUL 
Articol preluat din publicaţiă creştină 
IISUS BIRUITORUL Nr. 12 -Decembrie 1995. 

BASARABIA SI BUCOVINA. 


- PĂMÂJ IURI ROMÂNEȘTI ÎNSTRĂINATE - E 


Sub numele de Basarabia 
este cunoscută provincia cea mai 
de Răsărit locuită de români. 
Aceasta este alcătuită din 
teritoriile cuprinse între Prut şi 
Nistru şi a fost parte componentă 
a Moldovei de la întemeierea sa 
ca stat în veacul al XIV-lea şi 
până la 1812. Atunci, în acel an 
de la începutul secolului trecut, 
Basarabia a ajuns sub stăpânirea 
Imperiului Rusiei, în urma 
războiului ruso-turc din anii 
1806-1812. Toţi domnii cei 
viteji ai Moldovei, între care cel 
mai strălucit şi mai vestitrămâne 
Ştefan cel Mare, şi-au avut 
cetăţile de apărare cele mai de 
faimă şi mai de folos la hotarul 
de Răsărit al Moldovei, în 


Basarabia, pe Nistru, înspre- 


partea de unde veneau 
amenințările şi năvălirile cele 
mai pustiitoare. Acolo au fost 
clădite cetăţile Hotin, Soroca, 
Orhei. Tighina şi Cetatea Albă 
într-un lanţ de apărare din părțile 
de Miazănoapte ale ţării şi până 
la Marea cea Mare. 
Stăpânirea rusească 
asupra Basarabiei a durat mai 
bine de o sută de ani, până la 
sfârşitul primului război 
mondial. Atunci, în 1917, a 
izbucnit revoluţia din Rusia, iar 
cu acel prilej, Basarabia s-a 
desprins din Imperiul Țarilor şi 
s-a unit cu Regatul României la 
27 martie 1918. Ținuturile dintre 
Prut şi Nistru erau atunci cele 
dintâi dintre provinciile 
româneşti înstrăinate care se 
uneau cu Patria Mamă, a cărei 
Reîntregire s- -a desăvârşit la Întâi 
Decembrie în acelaşi an. Atunci 
s-a născut România Mare sub 
sceptrul Regelui Ferdinand 
Întregitorul, ca urmare a 


CETATEA HOTINULUI - STRAJĂ LA RĂSĂRIT 

prăbuşirii şi FPS Colea 
Imperiilor Țarist şi Austro-Ungar. 
Unirea cea Mare, s-a înfăptuit, 
mai ales, prin jertfa de sânge a 
sutelor de mii de oşteni români 
căzuţi pe câmpurile de luptă în 
Marele Război pentru 
Reîntregirea Neamului. 

Dar, din nefericire, 
România Mare, nu a rămas 
întreagă decât 22 de ani. În 1940, 
la un an după ce izbucnise cel de 
al doilea război mondial, 
Basarabia, împreună cu Bucovina 
de Nord şi Ţinutul Herţei au fost 
smulse în chip samavolnic, 
cotropite şi anexate la Rusia 
Sovietică. Acest lucru s-a 
întâmplat ca urmare a încheierii 
cu un an mai devreme (la 23 
august 1939) a Pactului Molotovy- 
Ribbentrop, cunoscut astfel după 
numele miniştrilor de externe ai 
Rusiei și Germaniei. Acest tratat 
era o înțelegere de împărţire a 
Europei între Stalin şi Hitler, iar 
teriroriile româneşti au fost răpite 
în urma Ultimatului sovietic din 
26 iunie 1940 şi anexate la 
Imperiul Bolşevic. 

Când Germania a atacat 
URSS la 22 iunie 1941, armatele 
române au participat alături de 
cele germane la război pentru 
dezrobirea pământurilor 
strămoşeşti invadate şi cotropite 
de Rusia bolşevică. Dar din 
nenorocire în 1944, Basarabia, 

câteva repere Istorice 


Bucovina de Nord şi Ţinutul 
Herţei au fost ocupate din nou de 
către Armatele Roşii, iar în 1948, 
URSS a anexat şi Insula Şerpilor 
fără nici-un temei legal. 

Din cea mai mare parte a 
Basarabiei şi a unei fâşii de 
teritoriu de pe malul stâng al 
Nistrului, autorităţile comuniste 
sovietice de ocupaţie, la 2 august 
1940 au înființat “Republica 
Sovietică Socialistă Moldovenească” 
înglobată la URSS. Bucovina de 
Nord, Ținutul Herţei şi judeţul 
Hotin din Nordul Basarabiei, 
împreună cu Sudul acesteia 
(Ismail, Cahul, Bolgrad, Cetatea 
Albă) au fost incluse în RSS 
Ucraineană. 

În urma evenimentelor ce 
au avut loc în URSS după 1985, 
în perioada cunoscută sub numele 
de “perestroica” şi “glasnost” din 
vremea lui Mihail Gorbaciov şi 
care au dus la dezmembrarea 
Uniunii Sovietice, “RSS 
Moldovenească” îşi proclamă 
suveranitatea (23 iunie 1990), 
Apoi se adoptă noua denumire de 
“Republica Moldova” (23 mai 
1991), pentru ca la 27 august 199] 
noul stat să se proclame 
independent. În acelaşi an, la 21 
dec. 1991 “Republica Moldova” 
semnează actul de înființare a 
Comunităţii 
Independente (CSI), adică totun 
fel de URSS numai botezată altfel 


Tema 

(“aceeaşi Mărie cu altă pălărie”), 
organism în care rolul hotărâtor 
revine tot Rusiei. 

Este însă foarte necesar 
să se ştie că zarva ce se face 
astăzi în România, de către 
autorități şi mai cu seamă de 
către unele formaţiuni politice 

care continuă tradiţia partidului 
comunist aservit bolşevismului 
rusesc în legătură cu presupusul 
pericol unguresc, are drept scop 
abaterea atenţiei opiniei publice, 
a populaţiei ţării, de la 
adevăratele pericole, din 
lăuntrul şi din afară, care 
pândesc şi ameninţă în 
permanenţă neamul românesc. 

Este bine de observat şi 
de ştiut că starea de plâns în care 
se află astăzi lumea românească 
în întregimea ei nu este urmarea 
vecinătăţii cu Ungaria ci a celei 
cu Rusia. Teritoriile româneşti 
din partea de Apus nu sunt 
despărțite de România ci cele 
dintre Prut şi Nistru se află 
înstrăinate, acestea se află în 
componența Ucrainei sau 
alcătuiesc o “altă Românie” 

Moştenirea de mizerie, 
înapoiere şi degradare materială 
şi mai ales morală, starea de 
corupţie şi fărădelegile 
generalizate ce domnesc peste 
lumea românească de astăzi nu 
se trag de la vecinătatea şi istoria 
comună a românilor cu Apusul 
şi Centrul Europei, ci de la acestă 
vecinătate şi istorie mereu 
potrivnică şi amenințătoare a 
Răsăritului şi mai ales a Rusiei. 
Cea mai cumplită moştenire a 
trecutului apropiat sunt 
stricăciunile făcute în sufletele 
românilor de către regimul 
comunist. Asupra lor vom reveni. 

Ion TAUTUL 

Votul obştesc 

În zilele de grea cumpănă ale războiului de 
întregire naţională, pe pământul de refugiu al Moldovei 
neocupată de vrăjmaş, într-o cuvântare adresată 
ostaşilor, Regele Ferdinand, care îndura împreună cu 
poporul soarta țării cotropite, le-a făgăduit bravilor 
apărători ai patriei “pământ şi o largă participare la 

„treburile statului”. 

O promisiune pe care monarhul României a 
întărit-o în proclamația din 24 octombrie 1918, 
încredințându-i pe români că reformele constituționale 
cu privire la împropietărireațăranilor şi la votul obştesc 
vor fi înfăptuite. Şi cum regii României, spredeosebire 
de conducătorii politici de astăzi, recrutați din rândurile 
Partidului Comunist, obişnuiau să-şi respecte cuvântul, 
făgăduinţa regală s-a împlinit la sfârşitul războiului. In 
anul 1919 au avut loc primele alegeri din istoria 
României organizate pe baza votului universal, iar în 
1921, sub guvernul generalului Alexandru Averescu, a 
fost înfăptuită reforma agrară. 

Despre modul în care s-au împărțit atât 
țăranilor din Vechiul Regat, cât şi celor din ținuturile 
alipite, Basarabia, Bucovina, Transilvania şi Banat 
cele două milioane de hectare provenite dinexpropierea 
marii proprietăți particulare, precum şi din domeniile 
Coroanei şi ale Statului, am relatat în numerele 
anterioare din Lumea Satelor, aşa că astăzi ne 
propunem să vorbim despre cealaltă mare reformă 
constituțională din România Mare, acordarea votului 
obștesc. 

Poposim asupra acestui subiect, întru-cât 
fiecare zi care trece ne aduce mai aproape de data la 
care populaţia țării va fi, din nou, chemată să-şi aleagă 
conducătorii. Prilej pentru locuitorii satelor şi oraşelor 
de a nu mai repeta greşeala de la alegerile din 1990 şi 
1992, când au acordat prin votul lor încredere foştilor 
comunişti în frunte cu căpetenia lor, actualul preşedinte 
lon Iliescu. 

Acordarea votului obştesc este însă, în unele 
cazuri, un cuţit cu două tăişuri. Un fapt pe care l-a 
semnalat un mare prieten al României, profesorul 
R. W.Seton Watson de la Universitatea din Londra care 

caracterizează astfel situaţia țării noastre la terminarea 
războiului pentru întregire. : 

“Războiul a adus pentru România trei 
schimbări fundamentale: unitatea naţională, reforma 
agrară şi sufragiul universal. Dintre acestea prima a 
ridicat România de la o putere mică la una de rangul 
al doilea în Europa, urmând imediat după Polonia şi 
Italia; a doua, satisfăcând foamea de pământ a 
țăranilor, a înlăturat orice pericol al unei revoluţii din 
jos şi a imunizat România contra bolşevismului, cu 
[oată apropierea ei de Rusia; a treia a înzestra! cu 
mijloacele unei autoexprimări democratice. Dar un 
vot electoral este de foarte mic folos până ce 
alegătorii nu şi-au câştigat experienţa politică 
necesară”, 

Şi într-adevăr, votul universal acordat unei 
comunițăţi în care alegătorii sunt lipsiţi de experienţă 
şi orientare politică, nu numai că este de “mic folos”, 
dar poate avea urmări grave, dând posibilitatea unor 
nechemaţi să ajungă la conducerea treburilor obşteşti. 
Cu trecerea timpului, ingrijorarea profesorului englez 
s-a dovedit lipsită de temei. La alegerile penerale din 
1937, poporul român a dat dovadă de maturitate politică. 
Din păcate, cu acest moment remarcabil din evoluţia 
vieții politice româneşti, procesul de perfecționare a 
democraţiei s-a întrerupt. A urmat dictatura Regelui 

Carol al II-lea şi apoi războiul împotriva Uniunii 

Sovietice, răstimp în care Constituţia din anul 1923, 
care garanta drepturile cetăţeneşti a fost suspendată. 
Falsa democraţie 

O talsă tentativă de revenire la democraţie a 
avut loc în anul 1946, când ţara se găsea sub ocupaţia 
Armatei Roşii, iar guvernul impus de Uniunea Sovietică, 
eraalcătuit numai din comunişti. La alegerile organizate 
atunci, poporul român a spus un “NU” categoric 
comunismului. Conform observatorilor străini, peste 
trei sferturi din cetăţeni cu drept de vot au votat pentru 
opoziție, în fruntea căreia se găsea marele om politic şi 





patriot român, luliu Maniu. Dar comuniştii au măsluit 
fără teamă şi fără ruşine rezultatele, pretinzând că ar fi 
obținut aproape 80% din voturile exprimate. Având în 
spatele lor sprijinul tancurilor sovietice, este de mirare 
că s-au mulțumit cu atât de puţin. Dealtfel. la viitoarele 
alegeri pe care le-au organizat, comuniştii nu s-au mai 
ruşinat de nimeni şi de nimic şi au făcut cunoscute 
următoarele procentaje pe care le-ar fi obținut: 92% în 
1948, 99,15% în 1957, 99,78% în 1961, 99,96% în 1965, 
99,97% în 1969, 99,96% în 1975 şi 99,99% în 1980. 

Dictatura comunistă, bazată pe teroarea 
exercitată de Securitate, a durat din Martie 1945 până în 
Decembrie 1989. In toată această perioadă nu poate fi 
vorba de alegeri democratice, de exprimarea voinței 
libere a alegătorilor. Totul se reducea la ruşinoasa 
formalitate de pune o ştampilă pe un buletin de vot, pe 
care era înscris un singur nume. Lucrurile se petreceau 
ca în gluma cu Adam şi Eva. După ce Dumnezeu i-a 
creat, mai întâi pe Adam, şi apoi din coasta lui pe Eva, 
| s-a adresat lui Adam, spunându-i: “Și acum Adame, 
alegeți soție” 

Aparent, această situaţie s-a schimbat în 
Decembrie *89 când, după asasinarea lui Nicolae 
Ceauşescu în urma unui ruşinos simulacru de proces, 
conducerea țării a fost preluată de o echipă de “comunişti 
reformiști”, avându-l în frunte pe lon Iliescu. Noua 
conducere a României a pretins că regimul de dictatură 
de până atunci a fost înlocuit cu un regim democratic. ŞI 
ca să dovedească acest lucru s-a dat libertate pentru 
înființare de partide politice şi s-au fixat “alegeri libere” 
pentru luna Mai 1990. Fixarea acestei date a fost marea 
înşelătorie şi capcana în care au căzut atât partidele 
politice încropite în pripă, cât şi populaţia care trebuia 
să voteze, 

Timpul care s-a scurs din Decembrie 1989 
până în Mai 1990 a fost mult prea scurt pentru ca din 
nimic să se organizeze partide de opoziţie capabile să 
facă faţă puvernării Iliescu. În timp ce Frontul Salvării 
Naţionale, formaţia politică condusă de preşedintele 
lon Iliescu avea la dispoziţie structurile organizatorice 
ale fostului Partid Comunist, dispunea de toate rezervele 
băneşti ale țării şi avea în subordine aparatul de securitate 
de la dictatorul asasinat, Opoziția improvizată din bătrâni 
supraviețuitori ai temnițelor comuniste era lipsită de 
fonduri şi în plus, infiltrată puternic cu agenţi ai puterii 
care îi controlau mişcările şi o îndrumau pe piste greşite 
în acţiunile pe care încerca să le întreprindă, 

Cât priveşte corpul electoral, alegătorii care 
urmau să ia parte la alegerile din Mai 1990, aceştia 
dobândeau libertatea politică după 45 de anndeteroare 
exercitată sistematic de Securitate. Teama de autorităţi 
era atât de adânc cuibărită în sufletele oamenilor, incât 
le devenise oa doua natură de care nu se puteau elibera. 
Şi astăzi, la şase ani de la evenimentele din Decembrie 
'89, există oameni atât de puternic marcați de teama de 
Securitate încât vor duce această povară până la sfârşitul 
zilelor. Acestor suflete dezorientate şi descumpănite, 
care nu înțelegeau încă bine ce se întâmplase în 
România, care nu ştiau dacă teroriştii, care au dispărut 
ca prin farmec, nu se vor întoarce pentru a face alte 
victime, acestora le cerea Opoziția să voteze împotriva 
noului conducător al României, lon Iliescu. 

Minciunile prezidentiale 

Odată cu exploatarea fricii din sufletele 
oamenilor, comuniştii lui lon Iliescu au găsit şi tonul 
cel mai potrivit, printr-opropagandă dibaci condusă de 
profesionişti, care să-i convingă pe oameni că numai 
alături de el pot spera la o viață mai bună în viitor. 

Muncitorilor le-a fluturat prin faţa ochilor 
primejdia şomajului. Opoziția, spunea el, ar intenţiona 
să dea fabricile şi uzinele pe mâna capitaliştilot străini, 
care, urmând metodele din Occident, odată deveniți 
patroni, vor opera concedieri în masă. Aşa s-a născut 
lozinca “nu ne vindem țara!” şi odată cu ea ura 
împotriva lui Corneliu Coposu şi a partidului pe 
care-l conducea, care chipurile ar fi urzit planurile de 
a deschide porţile țării capitalismului din Apus. Şi tot 
astfel s-a răspândit legenda că, în timp ce muncitorii 
români sufereau de frig şi-şi potoleau foamea cu salam 
cu soia, “Căposu” huzurea prin cafenelele din Paris 
îndulcindu-şi viaţa cu “cafea cu lapte”. Or se ştie bine 
că fruntaşul naționalist-țărănist, chemat întru cele 
veşnice la sfârşitul anului trecut, nu numai că în timpul 
dictaturii comunsite nu a făcut nici un pas dincolo de 
hotarele țării, dar a zăcut timp de 17 ani în temniţele 
comuniste, supus unui regim de exterminare. Şi dacă a 
supraviețuit acelui regim, aceasta se datorează Celui 
de Sus, nu dlui Ion Iliescu care în acea perioadă era 
înalt demniatr comunist, slujindu-i lui Nicolae 
Ceauşescu şi bucurându-se de toate binefacerile 
nomenclaturii comunsite. 

Nu mai puţin ticăloasă a fost propaganda dusă 
la sate, printre țărani. După ce țăranii au pus capăt, 
spontan, colhozurilor care le striviseră viața, regimul 
condus de Ion Iliescu a promulgat Legea 18 prin care 
țăranilor li se reda o parte din pământul care-l avuseseră 
în dreaptă stăpânire înainte de regimul comunist. Prin 
acelaşi aparat de propagandă care a zăpăcit capul 
muncitorilor, țăranilor li s-a insuflat convingerea că 
“Iliescu le-a dat pământ”. 

Incercarea de a-i lămuri pe țărani că Iliescu nu 
avea de unde să le dea pământ, că el făcuse parte din 
fruntaşii regimului care le jefuise pământurile, s-a 
dovedit prematură. Ţăranii nu erau încă pregătiţi să 
înțeleagă. Vor înțelege mult mai târziu, când vor vedea 
că “domnul Iliescu”, a pornit, cu vigoare, acțiunea de 
recolectivizare a agriculturii. Doar numele va fi 
schimbat. “Colhozul” se va numi “Asociaţie”, 

Ş 

Când adevărul a ieşit la iveală, a fost prea 
târziu. Atât pentru muncitori, cât şi pentru țărani. În 
Mai 1990 regimul condus de lon Iliescu a câştigat 
alegerile. Victoria i-a dat posibilitatea să facă o 
Constituţie pe pofta inimii sale şi să pregătească 
viitoarea bătălie impotriva poporului român, bătălie 
care se va da în anul 1992, 

